jkorsvik/nowiki_second_scrape_merged huggingface dataset:
Rasmus Effersøe

Rasmus Christoffer Effersøe (født 30. mai 1857 i Trongisvágur, død 23. mars 1916 i Tórshavn) var en færøysk agronom, dikter og politiker.
Han studerte i Danmark og Sverige, og arbeidet som landbruksveileder. Han var en av de ni mennene som bød inn til Julemøtet i 1888, et møte som regnes som startet på Færøyenes selvstendighetskamp, og regnes sammen med Jóannes Patursson som drivkraft i arbeidet. Sammen med Patursson stiftet han Føringafelag, og var redaktør av foreningens blad Føringatíðindi, det første bladet skrevet på færøysk.
Effersøe var også redaktør av bladene  Dúgvan og Dimmalætting, skrev for teateret, spilte selv teater, og diktet blant annet følgende dikt

Førøya landið (en fedrelandssang)
Alfaðirs eygu jarðarríki skoða  (Allfaders øye jorderik vokter)
Eitt heim, eitt varandi heim ei her
Eg minnist úr gomlum søgum [1] Arkivert 11. mars 2019 hos Wayback Machine. (Jeg minnes fra gamle sagaer)
Úr øllum ættum koma vindar [2] Arkivert 11. april 2016 hos Wayback Machine. (Fra alle retninger samles vinden)Effersøe gjenkjennes som «Den gamle digter» på s 35 i William Heinesens roman De fortapte spillemenn. En byste av Effersøe, laget av Anne Marie Carl Nielsen ble i 1933 reist foran Tinghuset i Tórshavn. Slektsnavnet kommer fra Effersey (Örfirisey) på Island.
Han var sønn av sysselmann Gudmund Christie Laurentius Isholm Effersøe, og bror av Poul Effersøe og Oliver Effersøe.


== Referanser ==


== Litteratur ==
Jógvan Isaksen: «Færøysk litteratur» (1993), s. 100.


== Eksterne lenker ==
«Mens vi venter på nationalteatret» (2004)
Statuer i Tórshavn
Lagtinget om statuen Arkivert 30. mars 2006 hos Wayback Machine.
Slaget ved Nola (216 f.Kr.)

Det første slaget ved Nola ble utkjempet i 216 f.Kr. mellom Hannibal og de romerske styrkene, ledet av Marcus Claudius Marcellus. Hannibal prøvde å beleire byen Nola, men feilet. Hannibal kom til å prøve seg på å beleire byen to ganger til de neste årene.
Zeelands flagg

Zeelands flagg er et flagg der Zeelands våpen er kombinert med en bakgrunn av sølv- (hvitt) og blå-fargede bølger. 


== Beskrivelse ==
Flagget ble fastlagt av provinciale Staten (tilsvarende den politiske delen av den norske fylkeskommunen) 14. januar 1949 etter et design av T.A.J.W. Schorer: Rektangulært, forholdene er 2:3. På blå bunn er tre bølgende, sølvfargede tverrbjelker plassert. Midt på flagget er provinsens våpen plassert, kronet med en fembladet, gyllen krone.


== Se også ==
Liste over nederlandske provinsflagg
Michael Walchhofer

Michael Walchhofer (født 28. april 1975 i Radstadt) er en østerriksk, tidligere alpinist. Han var spesialist i fartsøvelsene (Super-G og utfor).


== Meritter ==
VM
St. Moritz 2003 – gull i utfor
Bormio 2005 – sølv i super-G og bronse i utfor
OL
Torino 2006 – sølv i utfor
Verdenscupen
Sammenlagtvinner av utforcupen i 2005, 2006 og 2009
Europacupen sammenlagt sesongen 1998/99.


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
(de) Michael Walchhofer – Munzinger Sportsarchiv 
(en) Michael Walchhofer – Olympics.com 
(en) Michael Walchhofer – Olympic.org 
(en) Michael Walchhofer – Olympedia 
(en) Michael Walchhofer – Sports-Reference (OL-resultater – arkivert) 
(en) Michael Walchhofer – FIS (alpint) 
(en) Michael Walchhofer – ski-db.com
Bruno Kernen

Bruno Kernen (født 1. juli 1972 i Thun) er en sveitsisk tidligere alpinist.
I junior-VM i alpint 1991 tok han gull i kombinasjonen.
Kernens største triumf var gullmedaljen i utfor fra VM 1997 i Sestriere. I samme mesterskap fikk han også sølv i kombinasjonsøvelsen. I VM 2003 i St. Moritz ble det bronsemedalje i utfor.
Under OL 2006 tok han bronse i utfor, bak overraskelsesmannen Antoine Dénériaz og Michael Walchhofer.


== Seiere i verdenscupen ==


== Eksterne lenker ==
Offisielt nettsted 
(en) Bruno Kernen – kategori av bilder, video eller lyd på Commons 
(de) Bruno Kernen – Munzinger Sportsarchiv 
(en) Bruno Kernen – Olympics.com 
(en) Bruno Kernen – Olympic.org 
(en) Bruno Kernen – Olympedia 
(en) Bruno Kernen – Sports-Reference (OL-resultater – arkivert) 
(en) Bruno Kernen – FIS (alpint) 
(en) Bruno Kernen – ski-db.com
Julien Robert

Julien Robert (født 11. desember 1974 i Grenoble) er en fransk tidligere skiskytter. 
Under OL 2002 i Salt Lake City var han med på å ta bronse med det franske stafettlaget. 
Han har også to stafettmedaljer fra verdensmesterskap: gull i Pokljuka i 2001, og bronse i Oberhof i 2004.


== Referanser ==


== Eksterne lenker ==
(en) Julien Robert – Olympedia 
(en) Julien Robert – Sports-Reference (OL-resultater – arkivert) 
(en) Julien Robert – IBU 
(en) Julien Robert – TheSports.org
Sandvík

Sandvík (IPA: [ˈsanvʊik], foreldet dansk skrivemåte: Sandvig) er en bygd på Færøyene. Den ligger nord på Suðuroy, ved et lite elveutløp i en vik. Det er veiforbindelse til nabobygda Hvalba i sør.
Ved kysten finnes både fuglefjell og den 57 meter høye stauren Ásmundarstakkur.
Den 1. januar 2022 hadde Sandvík 69 innbyggere. Sandvík tilhører Hvalbiar kommuna.


== Historie ==
Sandvík er første gang nevnt skriftlig så tidlig som i Færøyingesagaen, da som stedet hvor Sigmundur Brestisson i 1005 reddet seg i land og deretter ble drept av den lokale bonden Tórgrímur illi. I 1349 døde samtlige av bygdas innbyggere som følge av svartedauden. Stedet ble først bosatt igjen i 1811, og hadde da navnet Hvalvík. I 1911 ble imidlertid navnet endret tilbake til det opprinnelige Sandvík, da bygdefolket hadde sett seg lei av at posten deres stadig ble forvekslet med den som skulle til Hvalvík på Streymoy.
Sandvíkar kirkja ble bygd i Froðba i 1840, og befant seg senere i Tvøroyri, før den ble gjenoppført i Sandvík i 1908.
Den 13. februar 1915 druknet 14 unge menn fra Sandvík og Hvalba under grindhvalfangst i Sandvík, idet to båter kantret. En siste mann reddet seg opp på hvelvet og overlevde.Den 1,4 km lange Sandvíkartunnilin ble åpnet i 1969 og forbinder Sandvík med nabobygda Hvalba.


== Kjente personer fra Sandvík ==
Jákup á Hólum (1873–1957), politiker (SB)
Steinbjørn B. Jacobsen (1937–), forfatter
Johan Nielsen (1919–1984), prest og politiker (JF)


== Referanser ==


== Eksterne lenker ==
(en) Sandvík – kategori av bilder, video eller lyd på Commons 
(en) Sandvík – galleri av bilder, video eller lyd på Commons 
Sandvík på faroeislands.dk
Shaun White

Shaun Roger White (født 3. september 1986 i San Diego, California) er en amerikansk snøbrettkjører og skateboarder, med gullmedaljer i Olympiske vinterleker og X Games.
Han blir ansett som en av tidenes beste konkurransekjørere og har blant annet vunnet gull i halfpipe under OL 2006 i Torino, OL 2010 i Vancouver og OL 2018 i Pyeongchang, samt 23 medaljer i X Games hvorav 15 gull. Han begynte med snøbrett som seksåring, og hadde sin første sponsor som syvåring. Han har fått videospillene Shaun White Snowboarding (2005) og Shaun White Skateboarding (2010) oppkalt etter seg.
White er også en glimrende rullebrettkjører, og har to gull, to sølv og en bronsemedalje fra sommer X Games i vertskating, senest i Los Angeles i 2011.


== Referanser ==


== Eksterne lenker ==
(en) Offisielt nettsted 
(en) Shaun White – kategori av bilder, video eller lyd på Commons 
(de) Shaun White – Munzinger Sportsarchiv 
(en) Shaun White – Olympics.com 
(en) Shaun White – Olympic.org 
(en) Shaun White – Olympedia 
(en) Shaun White – Sports-Reference (OL-resultater – arkivert) 
(en) Shaun White – USAs olympiske komité 
(en) Shaun White – X Games 
(en) Shaun White – FIS (snøbrett) 
(en) Noen resultater på The-Sports.org
(en) Profil Arkivert 14. september 2011 hos Wayback Machine. på TheSkiChannel.com
(en) Lenkemerker med videosnutter på Snowboarding.Transworld.net
(en) Shaun White på Internet Movie Database 
(sv) Shaun White i Svensk Filmdatabas 
(da) Shaun White på Filmdatabasen 
(da) Shaun White på Scope 
(fr) Shaun White på Allociné 
(en) Shaun White på AllMovie 
(en) Shaun White hos The Movie Database  Wikiquote: en:Shaun_White – sitater
Dogepalasset

Dogepalasset (It: Palazzo Ducale) er et av de mange kjente byggverkene i Venezia. Bygget har fungert som regjeringsbygg og rettslokale. Det var også bolig for Dogen og forvaltningssentrum og herskerresidens for Republikken Venezia. Det er et av de vesentligste profane gotiske bygg.
Palasset ligger som nærmeste nabo til Markuskirken ved Markusplassen. Bak palasset fører en av Venezias mest kjente broer – Sukkenes bro – til fengselet. Mot sør vender palasset ut mot Canal Grande, bare adskilt av et bredt fortorv.


== Historie ==
Den første dogen som er historisk bekreftet ble innsatt i 726, og byggingen av palasset ble påbegynt allerede på 800-tallet under dogene Angelo og Giustiniano Participazio, da i bysantinsk stil ovenpå eksisterende romerske murer. Men det ble gjentatte ganger ødelagt av brann.
Den eldste delen av palasset er den som ligger nærmest vannet.
Først rundt 1340 begynte bygningen å få sin nåværende form med venetiansk marmor og kalkstein fra Istria. Arkitekten er ukjent, men Proto Enrico, Pietro Baseio og steinhuggeren Filippo Calendario bidro. Mellom 1400 og 1424 ble palassets fasader til.
Palasset gjennomgikk en omfattende ombygging på 1440-tallet ved tre brødre Bon. Den berømte porten Porta della carta ble oppført og utsmykket av Giovanni og Bartolomeo Bon i 1442. Etter en brann i 1483 ble man tvunget til å bygge om palasset, et arbeide som først ble ledet av Antonio Rizzo, senere av Pietro Lombardo frem til 1511.
Den indre, østre lengden fikk et fullstendig renessansepreg med en praktfull gård og en fritrapp, Scala de' giganti. Den indre hovedtrappen, Scala d'oro, og andre partier ble prydet med arbeider av Jacopo Sansovino og Alessandro Vittoria. Takene fikk en rik stuccoutsmykning og ble rikt bemalt. Disse takmalerier og dessuten mange veggmalerier ble utført av Tintoretto og flere andre av Venezias fremste mestere.
To branner på 1500-tallet ødela mange av palassets rom; den første den 11. mai 1574 og den andre den 20. desember 1577. De ødela mange av de verk som var blitt skapt frem til da av kunstnere som Gentile da Fabriano, Pisanello, Gentile Bellini, Alvise Vivarini, Vittore Carpaccio, Tiziano og Paolo Veronese. Restaureringen som fulgte ble ledet av Antonio da Ponte og ble avsluttet allerede 1580.
Rundt år 1600 bygde Antonio Contin det fengselet inntil palasset som man når over en kanal via Sukkenes bro. Det var også fengselsceller inne i selve palasset, men de var utelukkende for statsfanger og høyforrædere.
I mai 1797 beleiret Napoléon Bonaparte Venezia, og da ble deler av palasset atter ødelagt.
Først i 1874, etter at Venezia var blitt del av det forente Italia utførte man en ny restaurering. De embedskontorer som befant seg i palasset, med unntak av Soprarintendenza per i Beni Ambientali e Architettonici di Venezia e Laguna, som fremdeles er der (2015), ble flyttet ut til andre steder i byen.
Dogepalasset ble gjort til museum i 1923.


== Billedgalleri ==

		
		
		
		
		
		


== Eksterne lenker ==
(it) Offisielt nettsted 
(en) Offisielt nettsted 
(en) Doge's Palace (Venice) – kategori av bilder, video eller lyd på Commons 
(en) Doge's Palace (Venice) – galleri av bilder, video eller lyd på Commons
MOLF

MOLF er et digitalt ildledningssystem for stridsvogner fra STN Atlas Elektronik.  Det er en videreutvikling av Atlas Elektronik sitt EMES-18-system, med 80% identiske komponenter.
Fra 1991 har MOLF blitt installert i greske Leopard 1 og M48A5 stridsvogner.  Noen av systemene ble produsert i Hellas under en gjenkjøpsavtale.


== Kilder ==
Jane's Armour and Artillery 1997-98, ISBN 0-7106-1542-6
Jennifer Heil

Jennifer Heil (født 11. april 1983) er en kanadisk freestyleutøver. Hun vant gullmedalje i freestyle under Vinter-OL 2006 i Torino, foran Kari Traa. På hjemmebane i OL 2010 i Vancouver var hun favoritt til å ta gullet, men amerikanske Hannah Kearney henviste henne til sølvmedalje.
Heil vant Verdenscupen for kvinner sammenlagt i sesongen 2006/2007.


== Referanser ==


== Eksterne lenker ==
(en) Offisielt nettsted 
(en) Jennifer Heil – kategori av bilder, video eller lyd på Commons 
(en) Jennifer Heil – Olympedia 
(en) Jennifer Heil – Sports-Reference (OL-resultater – arkivert) 
(en) Jennifer Heil – Canada Sports Hall of Fame 
(fr) Jennifer Heil – Panthéon des sports du Québec 
(en) Jennifer Heil – FIS (freestyle)
Sandra Laoura

Sandra Laoura (født 21. juli 1980 i Constantine i Algerie) er en fransk freestyleutøver, og tok bronsemedalje i freestyle under Vinter-OL 2006.


== Referanser ==


== Eksterne lenker ==
(en) Sandra Laoura – Olympedia 
(en) Sandra Laoura – Sports-Reference (OL-resultater – arkivert) 
(en) Sandra Laoura – FIS (freestyle)
Bård Langsåvold

Bård Arne Petter Langsåvold (født 31. januar 1952) er en norsk politiker (Ap). Han var medlem av Meråker kommunestyre fra 1984 til 2015 og ordfører fra 1995 til 2015. Han søkte ikke gjenvalg i 2015.Langsåvold var vararepresentant til Stortinget fra Nord-Trøndelag 2005–2013, og møtte i alt 86 dager på Stortinget. Langsåvold arbeidet som industrimekaniker ved smelteverket Elkem Meråker i Kopperå i 25 år.


== Referanser ==


== Eksterne lenker ==
(no) Bård Langsåvold hos Stortinget 
(no) Bård Langsåvold hos Norsk senter for forskningsdata
Markku Koski

Markku Olavi Koski (født 15. oktober 1981 i Sievi, Norra Österbotten) er en finsk snøbrettkjører som deltok i de olympiske vinterlekene 2002 i Salt Lake City, 2006 i Torino og 2010 i Vancouver.
Under OL 2006 i Torino tok han bronse i halfpipe, etter at han hadde kommet på åttendeplass under OL 2002 i Salt Lake City. I 2009 ble han verdensmester i Big air.


== Referanser ==


== Eksterne lenker ==
(en) Markku Koski – Olympedia 
(en) Markku Koski – Sports-Reference (OL-resultater – arkivert) 
(en) Markku Koski – FIS (snøbrett) 
(fi) Presentasjon av Snøbrett-laget på de finske OL-komité-sider
(de) Intervju med Markku Koski og Stian Solberg.
(en) Profil på TTRWorldTour.com
(en) Noen resultater på The-Sports.org
Trengereid

Trengereid er en bygd og et tettsted i bydelen Arna i Bergen kommune. Etter SSBs definisjon av tettsteder er Trengereid fra 2021 ikke å regne som tettsted, siden bygden da hadde mindre enn 200 innbyggere.
Tradisjonelt var det to gårdsbruk som delte Trengereid i to langs Manndalselva som følger Trengereiddalen. Det er drevet gårdsbruk på Trengereid i lange tider. I dag er det ikke aktivt jordbruk der. Kråmyrane naturreservat ligger i utmarken til de to gårdsbrukene.


== Industri ==
I 1895 etablerte Johan Jebsen Trengereid Fabrikker der. Fabrikken drev med bånd- og lisseproduksjon, og hadde eget kraftverk med rørgate fra Skulstadvatnet. Trengereid kraftverk er modernisert og overtatt av BKK.
Der var tidligere gruvedrift i Risnes gruver, hvor det ble drevet utvinning av kalk.


== Samferdsel ==
Øverst på Trengereid ligger en rundkjøring som fordeler trafikk mellom Hardangervegen som også består av nasjonal turistvei om Hardanger østover, Europavei 16 nordøstover om Voss, vestover til Bergen sentrum eller via omkjøringsvei ned Trengereidsvingane.
Trengereid stasjon på jernbanestrekningen Bergen–Voss–Myrdal ligger nederst i bygden. Dette var opprinnelig en stasjon på Vossebanen.


== Skole og kapell ==
Trengereid skule er en barneskole som ble tatt i bruk i 1896.
Trengereid kapell er et tidligere kapell som ble reist i bygda i 1963. Kapellet er ikke lenger et gudshus, etter å ha blitt avvigslet.


== Friluftsliv ==
Trengereid er utgangspunkt for flere fjellturer til Bergens aller østligste fjell. Trollabotshaugen, Krånipa og Trengereidhotten eller Gullfjellet opp fra Gullbotn ovenfor Trengereid. Også Hananipa med toppunktet i Vaksdal har oppstigning fra Trengereid. 


== Bildegalleri ==

		
		


== Referanser ==
Java Database Connectivity

Java Database Connectivity (JDBC) er et standardisert grensesnitt for Java-applikasjoner som skal kommunisere med en database. Det finnes JDBC-drivere for de fleste databaser.


== Eksterne lenker ==
JDBC Technology
HIOF JDBC-Å koble Microsoft SQL Server mot web
The Squid and the Whale

The Squid and the Whale er et filmdrama fra 2005 skrevet og regissert av Noah Baumbach. Historien, som er basert på Baumbachs barndom, tar for seg hvordan to gutter forholder seg til foreldrenes skilsmisse på 80-tallet. Tittelen er tatt fra en utstilling på American Museum of Natural History.


== Mottakelse ==
Filmen ble mottatt veldig positivt mottatt når den hadde premiere på Sundance Film Festival, og den vant både beste dramaregi og beste manus.


== Handling ==
Bernard Berkman hevder han en gang var en stor forfatter, men at han oppga drømmen for å bli lærer i stedet. Når så hans kone, Joan, oppdager sin indre forfatter, splitter farens sjalusi familien. Dermed må sønnene Walt og Frank bygge nye forhold til sine foreldre.


== Roller ==
Jeff Daniels – Bernard Berkman
Laura Linney – Joan Berkman
Jesse Eisenberg – Walt Berkman
Owen Kline – Frank Berkman


== Priser og nominasjoner ==
Oscar-nominasjoner
Beste originalmanus – Noah Baumbach
Golden Globe-nominasjoner
Beste musikal eller komedie
Beste filmskuespiller i musikal eller komedie – Jeff Daniels
Beste filmskuespillerinne i musikal eller komedie – Laura Linney


== Eksterne lenker ==
(en) The Squid and the Whale på Internet Movie Database 
(no) The Squid and the Whale hos Filmfront 
(no) The Squid and the Whale på NRK TV 
(sv) The Squid and the Whale i Svensk Filmdatabas 
(da) The Squid and the Whale i Danmark Nationale Filminstitut 
(fr) The Squid and the Whale på Allociné 
(nl) The Squid and the Whale på MovieMeter 
(en) The Squid and the Whale på AllMovie 
(en) The Squid and the Whale på Turner Classic Movies 
(en) The Squid and the Whale på Rotten Tomatoes
Douglas Hofstadter

Douglas Richard Hofstadter (født 15. februar 1945) er en amerikansk akademiker. 
Han er også kjent for boka Gödel, Escher, Bach: An Eternal Golden Braid, publisert i 1979, og vinner av Pulitzerprisen i 1980. 
Han er sønn av fysikeren og Nobelpris-vinneren Robert Hofstadter.


== Referanser ==
James Randi

James Randi (født Randall James Hamilton Zwinge den 7. august 1928 i Toronto i Canada, død 20. oktober 2020 i Plantation i Florida i USA) var en kanadiskfødt amerikansk illusjonist, forfatter og skeptiker.


== Bakgrunn og virke ==
Randi ble først kjent som tryllekunstner og illusjonist under scenenavnet «The Amazing Randi» (engelsk for «Utrolige Randi»). Senere markerte han seg mest som skeptiker, blant annet for den berømte One Million Dollar Paranormal Challenge: i 1964 utlovte han 1000 dollar til den som kunne bevise å besitte paranormale evner, for eksempel ved å finne gull ved hjelp av en ønskekvist. Siden den gang økte potten til en million dollar, men ingen av de drøyt tusen personene som har meldt seg, har kunnet innkassere premien. 
Randi avslørte en rekke «overnaturlige» underholdningsnumre framført av personer som selv har sagt de har paranormale evner, som høyst forklarlige trylletriks, blant annet angivelig synske mediers tankelesning og Uri Gellers skjebøyingstriks.
I mars 2010 kom Randi ut av skapet som homofil.Randi besøkte Norge i mars 2011. Han ble invitert av Human-Etisk Forbund i anledning forbundet sin kampanje «Ingen liker å bli lurt»


== Referanser ==


== Bibliografi ==
Flim-Flam!, 1982, Prometheus Books,  ISBN 0-87975-198-3 (norsk: Juks og bedrag, Grøndahl Dreyer, 1994 ISBN 82-504-2053-5)
The Magic of Uri Geller, 1982, ISBN 0-345-24796-5 (andre utgave: The Truth About Uri Geller ISBN 0-87975-199-1)
The Faith Healers, 1987, Prometheus Books, ISBN 0-87975-369-2. (ISBN 0-87975-535-0 1989-utgaven) (Forord av Carl Sagan)
The Mask of Nostradamus: The Prophecies of the World's Most Famous Seer, 1990, Charles Scribner's Sons ISBN 0-684-19056-7 or ISBN 0-87975-830-9.
Conjuring, 1992
An Encyclopedia of Claims, Frauds, and Hoaxes of the Occult and Supernatural, 1995, St. Martin's Press ISBN 0-312-15119-5 ([1])
James Randi: Psychic Investigator, 1991, ISBN 1-85283-144-8


== Eksterne lenker ==
(en) Offisielt nettsted 
(en) James Randi – kategori av bilder, video eller lyd på Commons 
(en) James Randi – galleri av bilder, video eller lyd på Commons 
(en) James Randi på Internet Movie Database 
(en) James Randi hos The Movie Database 
(en) James Randi i Skeptic's Dictionary
«James Randi er død – 92 år gammel», artikkel i Aftenposten, 22. oktober 2020
Committee for Skeptical Inquiry

The Committee for Skeptical Inquiry, forkortet CSI, (engelsk, Komiteen for skeptiske undersøkelser), tidligere The Committee for the Scientific Investigation of Claims of the Paranormal (CSICOP) (engelsk, Komiteen for vitenskapelige undersøkelser av paranormale påstander), er en amerikansk organisasjon av skeptikere som avslører pseudovitenskap. Organisasjonen gir ut tidsskriftet Skeptical Inquirer med seks nummer per år.
Norsk assosiert «organisasjon» er foreningen Skepsis.


== Medlemmer i CSI ==
I CSI finnes en rekke kjente amerikanske vitenskapsmenn, filosofer, journalister og andre skeptikere, deriblant flere nobelprisvinnere. Noen medlemmer er:

Susan Blackmore
Richard Dawkins
Daniel Dennett
Antony Flew
Susan Haak
Alan Hale
John Maddox
Steven Pinker
Eugene Scott
Steven Weinberg
Richard Wiseman
Murray Gell-Mann
Michael Shermer


=== Tidligere medlemmer ===
James Randi (meldte seg ut etter feider med Uri Geller for å spare CSI for Gellers søksmål)
Carl Sagan (død)
James Dewey Watson (død)
Francis Crick (død)
Paul Edwards (død)
Paul Kurtz (død)
Martin Gardner (død)


=== Noter ===


== Eksterne lenker ==
(en) Offisielt nettsted 
(en) Committee for Skeptical Inquiry – kategori av bilder, video eller lyd på Commons
Steven Weinberg

Steven Weinberg (født 3. mai 1933, død 23. juli 2021) var en amerikansk professor i fysikk og astronomi ved University of Texas i Austin. Weinberg mottok Nobelprisen i fysikk i 1979 sammen med Abdus Salam og Sheldon Lee Glashow «for deres bidrag til teorien om forenlig svak og elektromagnetiske vekselvirkninger mellom elementærpartikler, deriblant forutsigelsen av den svake nøytrale strømmen.»
Weinberg fikk en bachelorgrad fra Cornell University i 1954. Han forlot Cornell og dro til Niels Bohr-instituttet i København. Etter ett år returnerte Weinberg til Princeton University hvor han tok en filosofisk doktorgrad i fysikk i 1957.


== Bibliografi ==
Gravitation and Cosmology: Principles and Applications of the General Theory of Relativity (1972)
The First Three Minutes: A Modern View of the Origin of the Universe (1977, oppdatert med nytt etterord i 1993, ISBN 0-465-02437-8)
The Discovery of Subatomic Particles (1983)
Elementary Particles and the Laws of Physics: The 1986 Dirac Memorial Lectures (1987; med Richard Feynman)
Dreams of a Final Theory: The Search for the Fundamental Laws of Nature  (1993), ISBN 0-09-922391-0
The Quantum Theory of Fields (three volumes: 1995, 1996, 2003)
Facing Up: Science and Its Cultural Adversaries (2001, 2003, HUP)
Glory and Terror: The Coming Nuclear Danger (2004, NYRB)
Cosmology (2008, OUP)
Lake Views: This World and the Universe (2010), Belknap Press of Harvard University Press,  ISBN 0674035151.


== Referanser ==


== Eksterne lenker ==
(en) Nobelprisen i fysikk 1979 hos Nobelprize.org
(en) Steven Weinberg hos Nobelprize.org i forbindelse med tildelingen av Nobelprisen i fysikk 1979
Termitt

Termitt er en blanding av aluminium og jernoksid i pulverform.
Blandingen skaper en kraftig varmeutvikling ved antenning gjennom en kjemisk reaksjon hvor oksygenatomer overføres fra jern til aluminium.
I denne reaksjonen dannes flytende jern, og prosessen brukes blant annet til sveising av jernbaneskinner.